钦定古今图书集成/明伦汇编/官常典/第473卷 > 李栗
## 钦定古今图书集成/明伦汇编/官常典/第473卷 > 李栗

按《魏书》本传：“栗，雁门人也。昭成时，父祖入国。少辩捷，
有才能，兼有将略。初随太祖幸贺兰部，在元从二十
一人中，太祖爱其艺能。时王业草创，爪牙心腹多任
亲近，唯栗一介远寄，兼非戚旧，当世荣之。数有战功，
拜左军将军。太祖征慕容宝，栗督五万骑为前驱，军之所至，莫不降下，迁左将军。慕容宝弃中山东走也”，
栗以轻骑追之，不及而还。栗性简慢，矜宠不率礼度，
每在太祖前舒放倨傲，不自祇肃，咳唾任情。太祖积
其宿过，天兴三年遂诛之。于是威严始厉，制勒群下
尽卑谦之礼，自栗始也。